PRITARTA

Vilniaus rajono savivaldybės tarybos

2018 m. kovo 30 d.

sprendimu Nr. T3-68

**VILNIAUS R. LAVORIŠKIŲ LOPŠELIO-DARŽELIO**

**DIREKTORĖS RENATOS BARUSEVIČ**

**2017 METŲ VEIKLOS ATASKAITA**

2018-03-12

Lavoriškės

1. **LOPŠELIO-DARŽELIO PRISTATYMAS**

Vilniaus r. Lavoriškių lopšelis – darželis (toliau – lopšelis-darželis) yra biudžetinė įstaiga, vykdanti ikimokyklinio amžiaus vaikų ugdymą lenkų ugdomąja kalba. Lopšelio-darželio adresas: Vilniaus g. 7A, Lavoriškės LT-15232, Vilniaus r., el. paštas – lavoriskiudarzelis@gmail.com, tel./faks. (8 5) 250 5281, internetinė svetainė – <http://www.darzelis.lavoriskes.vilniausr.lm.lt/>. Lopšelis-darželis yra naujos statybos pastatas, atidarytas 2006 metais.

**Lopšelio-darželio vizija**

Tapti lyderio pozicijų siekiančia ir nuolat tobulėjančia švietimo paslaugas teikiančia organizacija, kuri užtikrins jos teikiamų paslaugų kokybę, tenkins vartotojų poreikius, kurioje bus jauku, saugu visiems bendruomenės nariams ir visos bendruomenės komandos aktyviai dalyvaus įstaigos kultūros plėtotėje.

**Lopšelio-darželio misija**

Įgyvendinant valstybinę švietimo politiką, teikti kokybiškas, atitinkančias vartotojų poreikį, ankstyvojo, ikimokyklinio, priešmokyklinio amžiaus vaikų ugdymo (si) ir priežiūros bei tėvų (globėjų/rūpintojų) švietimo paslaugas.

1. **LOPŠELIO-DARŽELIO ORGANIZACINĖ STRUKTŪRA IR VALDYMAS**

Direktorė

Sekretorė

Ūkio vedėja

Pedagogai

Lopšelio-darželio taryba

Techninis personalas

Lopšelyje-darželyje veikia demokratiniais principais įsteigtos savivaldos institucijos: lopšelio-darželio taryba, mokytojų taryba.

**3. KVALIFIKACIJOS TOBULINIMAS:**

|  |  |
| --- | --- |
| Lopšelio-darželio direktoriaus kvalifikacijos tobulinimo dienų skaičius | Lopšelio-darželio pedagogų kvalifikacijos tobulinimo dienų skaičius |
| 5 | 14 |

**4. UGDYTINIAI (SKAIČIUS, KOMPLEKTAI):**

Lopšelyje-darželyje vaikai ugdomi lenkų kalba. Iš viso veikia 3 grupės:

* ankstyvojo ugdymo – 1 grupė;
* ikimokyklinio ugdymo – 2 grupės.

Iš viso yra 55 vietos:

**Ugdytinių skaičius:**

|  |  |  |  |
| --- | --- | --- | --- |
| Metai | Ikimokyklinis ugdymas | Priešmokyklinis ugdymas | Bendras |
| 2017-12-31 | 52 | 3 | 55 |

**5. NEMOKAMAI MAITINAMŲ MOKINIŲ SKAIČIUS:**

|  |  |
| --- | --- |
| Nemokamai maitinamų mokinių skaičius | Nemokamai maitinamų mokinių procentas (%) |
| 1 | 2% |

2017 m. specialiųjų ugdymosi poreikių turinčių mokinių nebuvo.

**6. LOPŠELIO-DARŽELIO VEIKLOS REZULTATAI**

Su įstaigos bendruomene dalyvavome Vilniaus rajono ikimokyklinio ugdymo įstaigų projekte „Kur Kaziukas, ten ir turgus“ ;

Su įstaigos bendruomene dalyvavome Vilniaus rajono ikimokyklinio ugdymo įstaigų projekte „Prevencinė veikla ikimokyklinėje įstaigoje“;

Dalyvavome Vilniaus rajono ikimokyklinio ugdymo įstaigų projekte „Teatras – ugdymo proceso draugas ir pagalbininkas“.

Su įstaigos bendruomene dalyvavome seniūnijos renginiuose Šv. Jono atlaidų proga, Kūčių vakaronėje vienišiems žmonėms.

Pastoviai dalyvaujame programose “Pienas vaikams” ir “Vaisių vartojimo skatinimas”.

**7. LOPŠELIO-DARŽELIO FINANSAVIMAS, TURTAS, UGDYMO APLINKA.**

Lopšelio-darželio pagrindiniai finansavimo šaltiniai yra:

* Steigėjo lėšos;
* Mokinio krepšelio lėšos;
* Tėvų įnašai už vaikų ugdymo reikmenis tenkinti;
* Labdaros ir paramos lėšos;

Lopšelio-darželio vidaus ir išorės aplinka atitinka vaikų amžių, poreikius ir interesus. Įstaigos aplinka yra nuolatos tobulinama ir praturtinama tiek technologijų naujovėmis tiek metodinėmis priemonėmis, skirtomis vaikų ugdymo(si) kokybei gerinti.

|  |  |  |  |
| --- | --- | --- | --- |
| Metai | Mokinio krepšelio lėšos | Savivaldybės lėšos | Paramos lėšos |
| 2017 | 44037,00 € | 54020,00 € | 300,00 € |

**8. LOPŠELIO-DARŽELIO PARTNERYSTĖS RYŠIAI.**

Glaudžiai bendradarbiaujame su Vilniaus rajono Lavoriškių seniūnija, su Vilniaus rajono Lavoriškių daugiafunkciniu kultūros centru, Vilniaus r. Lavoriškių S. Batoro gimnazija, Vilniaus r. Mickūnų lopšeliu-darželiu, Vilniaus r. Mostiškių vaikų darželiu bei kitomis rajono švietimo įstaigomis.

**9. VADOVO INDĖLIS, TOBULINANT LOPŠELIO-DARŽELIO VEIKLĄ.**

Siekiant gerinti bendradarbiavimo su šeima kokybę, aktyviau buvo įtraukiama šeima į vaikų ugdymo procesą. Siekiau, kad tėvai būtų aktyviau įtraukiami į įstaigos veiklą, projektus, šventes, parodas.

Būriau bendruomenę įvairiems darbams atlikti. Inicijavau mokinio krepšelio lėšų prasmingą panaudojimą.

Daug dėmesio skyriau mokyklos – grupių edukacinių aplinkų turtinimui, aprūpinimui naujomis mokymo priemonėmis.

Lopšelio-darželio lauko žaidimų aikštelių perplanavimas ir papildymas ugdymo kokybei gerinti.

Inicijavau įstaigos edukacinį projektą „Esu saugus“.

Inicijavau įstaigos dešimtmečio šventės organizavimą.

**10. LOPŠELIO-DARŽELIO PROBLEMOS.**

Didžiausia problema – nėra sporto-aktų salės, tačiau šiuo metu jau yra sprendžiama, yra rengiamas projektas priestato statybai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lopšelio-darželio direktorė Renata Barusevič

SUDERINTA:

Vilniaus r. Lavoriškių lopšelio-darželio

tarybos posėdyje 2018 m. kovo 14 d.

posėdžio nutarimo protokolu Nr. 2